400 
MEMORIAL C1ENTIFICAS I L1TEKARIAS 
escondidos, e con tor no los diziendo los que esto era miraglo 
de Dios e que fuessen de buen coracon et fiasen en Dios que 
el les avudaria; e atodos plogo e juraron lo por rey et por 
sennor. 
Et comenco de guerrear e de veneer batallas et de matar 
amuchos moros, e alos que vinieron por lo prender tornaron 
aCordoba; oyo este Taric e inbio vn princep desu caballeria 
que le dezian Alcauian e adon Hopa arcbispo de Sebilla que 
le viniessen aconsellar que se tornase su basal lo e sino que 
lo guerrease e que lo prisiessen enlas cuebas de Asuebia, que 
de plan Dios las fizo, que teniaii cerqua nin batalla. Et don 
Hopa entro alii bien con mil hommes e dela otra part entra- 
ron e destruyeron los mucho por Asturias e vinieron ada- 
quellas cuebas; e quoando non les pudieron conbatir larcbis- 
po comenco depredicar adon Pelayo concludiendo que se 
tornase vasallo de Taric. E dixo, Pelayo: bien sabedes como 
los godos vincieron todo el mundo e su poderio e su senno- 
rio turo quoanto Dios quiso, e bien sabedes que por los fe- 
chos que tu feziste, e tu padre Echica, e tu hermano Eoticia 
e Julian fue Dios irado e por vuestros peccados se perdio la 
tierra, et los godos et la yglesia e si non Dios, otri non puede 
dar con sell o en esto, mas con estos que tengo hefenza en 
Dios que cobrare Espana, e Dios sera ende honrrado, e la 
yglesia alcada e bien se que tal consello darias atu Christian o 
como tu eres. E la hora tornose Hopa e dixo alos arabes non 
ay qui al sinon lidiar los afuerca. E conpecaron de lidiar la 
cueba con fondas e con saetas, mas Dios era con ellos e fizo 
y demostranca marabellosa, que las saetas e las piedras que 
echaban tornabanse alos que las echaban, que semejaba que 
Dios lidiaba quoando combatian al logar que Dios fiziera 
aqui non podian nozer. Et assi murieron delos de fuera vien 
XII mil hombres, estonce fueron mucho desinaydos los ara- 
bes. Item Pelayo la hora con su conpaynna empeco de ben- 
dezir aDios e los moros partieron se dende mucho quebran- 
tados; entanto Pelayo sallo de la cueba con los suyos e con- 
peco de ferir en ellos, e los moros fuyeron e mato e priso 
muchos, sin guisa los otros fuyendo murieron en vn rio como 
